لحاج بلعيد (تولد ما بين 1870 و 1875 - مات ف 1945) كان رايس و شاعر ديال لأغنية لأمازيغية، و من الروايس اللولين لي أسسو فن روايس لي معروف عند المجتمع الناطق ب تشلحيت خصوصا ف سوس. تولد الحاج بلعيد ف سوس ف لمغريب. العام فاش تولد  ممعروفش بالضبط ولكن على حساب ماكيقولو شي فرانساويين لي كتبو عليه أنه تولد ما بين 1870 أو 1875.الحاج بلعيد تولد و كبر فوسط فاميلة فقيرة ، فبلاصة خارجة على المدينة كيكول ليها "أنو ن عدو" فالجماعة ديال "ويجان" لي كاينة فشرق إقليم " تزنيت" فسوس. اباة الحاج بلعيد توفى و خلاه مازال صغير، ملي كبر شوية مو دخلتو المسيد لعل و عسى يتعلم يقرا و يكتب ولكن الظروف الصعيبة لي عاش فيها مسمحاتش ليه يكمل و خرج باش يخدم ويعاون مميمتو على الزمان و خدم فالسرحة مودة، كان ملي كيمشي يسرح كيدي معاه لعواد ديالو باش يلهي راسو. ومن تم بانت لموهيبة ديالو ف لغنى. لحاصول الحاج بلعيد من الناس ليعطاو بزاف للأغنية لأمازغية ولي معمرو يتنساو ف الداكرة لأمازيغية. توفى الحاج بلعيد ف عمرو ستين عام، جوايه 1945 على حساب ما قالو شي بقشايشيا فرانساويين. محمد البنسير